Γιάννης Γρηγοριάδης

Ο Γιάννης Γρηγοριάδης ήταν Έλληνας ποδοσφαιριστής, ο οποίος αγωνιζόταν ως μέσος στην ομάδα του Άρη Θεσσαλονίκης, από τα τέλη της δεκαετίας του '40 μέχρι το 1954.

Καριέρα
Ο Γρηγοριάδης ξεκίνησε την πορεία του στον Άρη το καλοκαίρι του 1948 και αγωνιζόταν ως μέσος ή ενδιάμεσος κυνηγός. Αγωνίστηκε για πρώτη φορά με την πρώτη ομάδα την σεζόν 1949-50, παίζοντας σε εννέα αγώνες του πρωταθλήματος Θεσσαλονίκης. Ο Άρης απέκλεισε τον ΠΑΟΚ και τον Εθνικό, για να προκριθεί στον τελικό του κυπέλλου Ελλάδας του 1950, όπου οι "κίτρινοι" ηττήθηκαν με 4-0 από την ΑΕΚ.1950: Ένας ακόμη χαμένος τελικός κυπέλλου | aris.re

Τις δύο επόμενες χρονιές αγωνίστηκε λιγότερο, ενώ το 1952-53 έπαιξε ως βασικός στον δεύτερο γύρο του πρωταθλήματος Θεσσαλονίκης, όπου ο Άρης κατέκτησε τον τίτλο νικώντας σε αγώνες μπαράζ τον Ηρακλή. Συμμετείχε σε τρεις αγώνες της τελικής φάσης του πανελλήνιου πρωταθλήματος, όπου ο Άρης κατέλαβε την τρίτη θέση.Greece - Final Tables 1906-1959

Στην τελευταία του σεζόν με τους "κίτρινους", έπαιξε σε έξι αγώνες του πρωταθλήματος Θεσσαλονίκης, με τον Άρη να βγαίνει δεύτερος στην τοπική διοργάνωση.

Παραπομπές

 Πηγές 

 Την καρδιά αν ρωτήσεις ποτέ... Αυτοί που μας έφτασαν ως τα εκατό, ISBN 978-960-93-5927-6
 Γρηγοριάδης Γιάννης | aris.re

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Επιθετικοί ποδοσφαιριστές